# Alfabetització digital

### De Viquipèdia

La definiríem l'alfabetització digital com l’acció organitzada, infraestructural i metodològicament, que persegueix l’objectiu d’incorporar persones, sigui el que sigui el seu punt de partida i la seva condició social o cultural, als corrents de coneixement i activitat desenvolupades entorn de les TIC.

Els processos d’alfabetització tecnològica es poden desenvolupar en tres línies:

- La formació, com element clau per a possibilitar l’ús de les TIC i vèncer actituds negatives.

- El desenvolupament de punts d’accés, amb l’objecte d’establir la igualtat democràtica en les oportunitats d’accés a la tecnologia.

- La participació comunitària, a partir de la inclusió de la persona en els corrents de generació i intercanvi de coneixement de la seva comunitat.

En aquesta línia s'enten l’alfabetització digital o tecnològica com:

- És un procés educatiu, de formació contínua, on les persones incorporen a la seva activitat habitual noves maneres de fer, convertint-se en agents actius del seu propi desenvolupament i s’incorporen a un nou model de societat.

- Un instrument per a facilitar que tota la població conegui la utilització i les conseqüències de l’ús de les TIC per evitar les desigualtats, injustícies i situacions que s’han succeït en la nostra història com producte d’altres desigualtats.

- Un mitjà per a dotar de les habilitats necessàries a la ciutadania i contribuir al seu millor desenvolupament en la Societat de la Informació i la Comunicació.

- Un mètode d’acostament equitatiu de tota la població a les tecnologies, per a conèixer la realitat tecnològica, molt diferent a la qual habitualment es desenvolupen.

- Una alfabetització tecnològica que es desenvolupa a través de projectes dirigits als diferents sectors de població, amb els quals es treballa en el marc d’una estratègia que permeti a la ciutadania adquirir, en igualtat d’oportunitats, coneixements tecnològics bàsics i ocupar noves tasques.

- Un procés pel qual s’arriba al coneixement d’una nova forma de vida a través de l’ús de les TIC en el seu nivell més bàsic.

- Un mitjà per a desenvolupar la independència y l’autonomia personal en l’ús de les tecnologies i assolir capacitat suficient per a aprendre i acumular coneixements, innovar i actuar, aprofitant noves possibilitats de relacionar-se.

- Una transformació en la manera de vida i pensament dels ciutadans i ciutadanes.

A més no solament s'enten com a familiaritzar a una persona en l’ús i maneig de ordinador o de la Internet, sinó també mostrar-li les possibilitats que les tecnologies ofereixen (accés a una informació molt actualitzada, abundant i de qualsevol part del món, comunicació, ocupació, noves relacions personals, accés a coneixements...)

## [edita] Enllaços externs

- Societat de la Informació (català)
- «Alfabetització digital a la biblioteca penitenciària» (català) / Jorge Franganillo (2006).

Obtingut de "http://ca.wikipedia.org../../../a/l/f/Alfabetitzaci%C3%B3_digital.html"

Categories: Societat | Informàtica

##### Views

- Article
- Discussió
- Revisió actual

##### Cerca